**Salé** (arapski: سلا‎) je grad na sjeveru Maroka od 890,403 stanovnika.

Geografija
----------

Salé leži duž atlanske obale, na ušću rijeke Bouregreg, koja ga razdvaja od marokanske prijestolnice Rabata.

Današnji Salé je stambeno predgrađe (svog vječnog rivala) Rabata, oni zajedno imaju preko 1,622,860 stanovnika.

Historija
---------

Bedemi starog ribata
Historija Saléa počela je za rimskih vremena, kad su oni u tom kraju osnovali koloniju **Sala Colonia**. Ali sam grad osnovali su Berberi u 10. vijeku kao prijestolnicu. Od 1068. njime vlada dinastija Almoravida. Pravi procvat grada počeo je u 12. vijeku kad su njime vladali Almohadi on je potrajao i do 14. vijeka kad su mjime vladali Merinidi. Salé je prosperirao zahvaljujući svom strateškom položaju na pravcu put Fes-Marakeš i zbog luke, preko koje se odvijala trgovina između Evrope i Maroka.

Velika džamija, podignuta je između 1028. i 1029. zajedno sa medresom pa je Salé postao jedan od najvažnijih islamskih teoloških centara u Maroku. Nakon napada kastiljanskih vojske 1260. grad je počeo graditi bedeme.

Početkom 17. vijeka, a naročito od 1610. u Salé, su počeli dolaziti protjerani Muslimani i Židovi sa Iberijskog poluotoka. Oni su udahnuli novi životni elan gradu, naročito oni koji su došli u prvom valu, jer je njima bilo dozvoljeno da sa sobom uzmu i svoju imovinu. Onima iz drugog vala to nije bilo dopušteno pa su oni osjećali opljačkani od Španjolaca, pa su se u svojoj osvetoljubivosti okrenuli piratstvu. Tako je Salé došao na glas kao prijestolnica berberskih pirata, čak se udružio sa rivalskim Rabatom pa je između 1627. i 1666. egzistirala njihova zajednička nezavisna piratska Republika Salé.

U to doba jedino je ta republika imala nezavisnu luku, sve ostale marokanske luke bile su u rukama Portugalaca ili Španjolaca. Sve je to trajalo dok nisu alauitski vladari zauzeli Salé i Rabat, na taj način prestala je postojati ta republika. Ipak, zahvaljujući trgovini Salé je nastavio prosperirati i tokom 18. vijeka, čak je proširio svoj utjecaj na vrlo udaljene krajeve. Ekonomski slom desio se 1755. zbog potresa u Lisabonu, kako je epicentar bio gotovo na sredini između Lisabona i Saléa, tsunami koji je izazvao uništio je ušće Bouregrega i luku.

Nakon tog je vodeća marokanska luka postala Esauira, a Salé je čitav 19. vijek životario i polako tonuo u zaborav. S druge strane puno mlađi Rabat, je jako avanzirao i postao vodeći administrativni centar u zemlji. U njegovu nekoć slavnu luku više ne uplovljavaju trgovački brodovi već samo ribarski.

Prvi most Al Hassan preko Bouregrega do Rabata izgrađen je 1957. do danas ih je podignuto 4 (uključujući željeznički).

Pobratimski gradovi
-------------------

* Meksiko Tlaxcala, Meksiko
* Rusija Soči, Rusija

Izvori
------

1. 1 2 3 4 5  „*Morocco*" (engleski). City population. Pristupljeno 20. 11. 2018.
2. 1 2  „*Commune of Salé*" (engleski). Encyclopædia Britannica. Pristupljeno 20. 11. 2018.
3. 1 2 3 4 5 6 7 8 9  „*Salé et Rabat ville unie*" (francuski). Rabat. Arhivirano iz originala na datum 2018-11-19. Pristupljeno 20.11.2018.

Vanjske veze
------------

***Salé*** na Wikimedijinoj ostavi

* *La ville de Salé* (službene stranice) ()
* *La ville de Salé* Arhivirano 2018-11-19 na Wayback Machine-u ()